da en en en fr de da id da nb da da da da da da da en en
Svanholmgevinst på sidste bold - Svanholm Cricketklub
Tirsdag d. 17. januar 2012 kl. 20:05 af Henrik Pfaff
Svanholm vandt for tredje år i træk Køges lilleputcup i Køge-hallerne, der havde 9 tilmeldte hold, men ih hvor det kneb. Da sidste over gik i gang, manglede holdet 5 point med sidste gærdet inde i finalen mod Ishøj efter at sidstegærdet havde hævet med omkring 20.
Sharryar fik heller ikke rigtig ram på den sidste bold, men vore to gærdespillere forsøgte at løbe en ener, der ikke var der.
Men i stedet for at holde bolden i ro stak Ishøj forgæves efter gærdet – og gav vort sidstegærde muligheden for at løbe den vindende treer.
Det var Azaan Ur-Rehman, der stod inde i sidste halvdel af halvlegen og endte med 23 point, men måtte ikke score flere – så var han blevet trukket og måtte ikke komme ind igen. Så han prikkede den næstsidste over, og så var det op til Sharryar Mirza, der præsterede sin korte karrieres højeste score.
Forinden havde Saud Munir scoret 25.
I marken leverede vi for mange udenom, og det betød at Ishøj fik en score på 104, der var så svær for os at nå.
Forinden havde vi vundet vores pulje med sikre sejre over KB og Nørrebro.